Document ID: 32005R2097

KOMISIJAS REGULA (EK) Nr. 2097/2005
(2005. gada 20. decembris),
ar ko atļauj kuģiem, kuri peld ar Lietuvas karogu, atsākt parasto ziemeļgarneļu zveju NAFO zonā 3L
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 26. panta 4. punktu,
ņemot vērā Padomes 1993. gada 12. oktobra Regulu (EEK) Nr. 2847/93, ar ko izveido kontroles sistēmu, kas piemērojama kopējai zivsaimniecības politikai (2), un jo īpaši tās 21. panta 3. punktu,
tā kā:
(1)
Padomes 2004. gada 22. decembra Regulā (EK) Nr. 27/2005, ar ko 2005. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Kopienas ūdeņos un attiecībā uz Kopienas kuģiem - ūdeņos, kur nepieciešami nozvejas ierobežojumi (3), ir noteiktas kvotas 2005. gadam.
(2)
Lietuva 2005. gada 6. jūnijā aizliedza kuģiem, kuri peld ar tās karogu, zvejot parastās ziemeļgarneles NAFO zonā 3L.
(3)
Ar Komisijas Regulu (EK) Nr. 1170/2005 (4) noteikts aizliegums kuģiem, kuri peld ar Lietuvas karogu vai ir reģistrēti Lietuvā, zvejot parastās ziemeļgarneles NAFO zonā 3L.
(4)
Japāna 2005. gada 30. oktobrī nodeva Lietuvai kvotu 144 tonnu parasto ziemeļgarneļu nozvejai NAFO zonā 3L. Attiecīgi jāatļauj kuģiem, kuri peld ar Lietuvas karogu vai ir reģistrēti Lietuvā, zvejot parastās ziemeļgarneles NAFO zonā 3L. Tādēļ jāatceļ Komisijas Regula (EK) Nr. 1170/2005,
IR PIEŅĒMUSI ŠO REGULU.
1. pants
Zvejas atsākšana
Kuģi, kuri peld ar Lietuvas karogu vai ir reģistrēti Lietuvā, 2005. gada 1. decembrī atsāk parasto ziemeļgarneļu zveju NAFO zonā 3L.
2. pants
Atcelšana
Ar šo atceļ Komisijas Regulu (EK) Nr. 1170/2005.
3. pants
Stāšanās spēkā
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 20. decembrī

Labels: 8
13
18
6